**ЗАКОН ЗА ОБЩЕСТВЕНИЯ ТРАНСПОРТ**

**Глава първа.** **ОБЩИ ПОЛОЖЕНИЯ**

*Предмет и обхват на закона, институционална рамка (административни органи), основни функции и компетентности.*

**Глава втора.** **ТРАНСПОРТНО ПЛАНИРАНЕ И НАЦИОНАЛНА ТРАНСПОРТНА СХЕМА**

*Общи изисквания за извършване на транспортно планиране на обществения транспорт, обхват и правила за приемане, утвърждаване, периодична оценка, актуализация и минимално съдържание на Н*а*ционална транспортна схема и на транспортни планове на ниво област и/или община,* *продължителност на схемата и плановете във времето, отговорните органи и институции, координация и съгласуваност между отделните органи.*

**Глава трета.** **ИНТЕГРИРАНИ ТРАНСПОРТНИ УСЛУГИ**

*Условия и ред за предоставяне на интегрирани транспортни услуги.*

**Глава четвърта.** **ПРОЦЕДУРИ ЗА** **ВЪЗЛАГАНЕ** **НА** **ОБЩЕСТВЕНИ УСЛУГИ ЗА ОБЩЕСТВЕН ПРЕВОЗ НА ПЪТНИЦИ.**

*Правила за възлагане чрез обществена поръчка, чрез концесия или на вътрешен оператор; достъп на превозвачи, които желаят да осъществяват превози на търговски принцип –като изключение от прилагането на процедурите по Регламент (ЕО) № 1370/2007;* *правила за улесняване на процеса и гарантиране качеството на услугата (единни минимални критерии за подбор, критерии за възлагане, типови технически спецификации и образци на договори с минимално изискуемо съдържание).*

**Глава пета.** **КОМПЕНСИРАНЕ НА ЗАДЪЛЖЕНИЯТА ЗА ИЗВЪРШВАНЕ НА ОБЩЕСТВЕНИ УСЛУГИ** **ЗА ОБЩЕСТВЕН ПРЕВОЗ НА ПЪТНИЦИ**

*Условия за компенсиране на разходите, възникнали от задължението за извършване на обществена услуга за превоз на пътници по реда на Регламент (ЕО) № 1370/2007, правно основание за подзаконов нормативен акт, с който да се регламентира редът за разпределение на средствата за компенсации, правила за прозрачност на изплатените компенсации (публикуване на информация за изплатените компенсации, механизми за контрол на това задължение).*

**Глава шеста.** **КРИТЕРИИ ЗА КАЧЕСТВО И БЕЗОПАСНОСТ**

*Критерии за качество и безопасност – достъпност, безопасност, удобство, чистота, комфорт, свързаност, информационно обслужване, планиране на пътуването и др., изискване за включването на критериите за качество и безопасност в документациите за процедурите за възлагане на обществени услуги, както и при планирането на Националната транспортна схема.*

**Глава седма.** **ПРАВА НА ПЪТНИЦИТЕ**

*Процедури по разглеждане на спорове между пътници, превозвачи и възложители и определяне на компетентен за тази цел орган.*

**Глава осма. ТАРИФИРАНЕ И ПРЕВОЗНИ ДОКУМЕНТИ**

*Правила за формиране на тарифите за превоз на пътници, видове превозни документи, права и задължения на превозвачите и пътниците, произтичащи от договора за превоз на пътници, права и задължения на компетентен орган, който да изпълнява функциите по разпределяне на средствата между участниците в превозния процес, механизми за съвместно билетоиздаване по маршрут – въвеждане на единен превозен документ.*

**Глава девета. КОНТРОЛ**

*Контролни органи, функции на контролните органи*

**Глава десета. АДМИНИСТРАТИВНОНАКАЗАТЕЛНИ РАЗПОРЕДБИ**

**ДОПЪЛНИТЕЛНИ РАЗПОРЕДБИ**

**ПРЕХОДНИ И ЗАКЛЮЧИТЕЛНИ РАЗПОРЕДБИ**